ҰҚК: "ЖИҺАДШЫЛАР ТЕРАКТ ЖАСАУЫ ӘБДЕН МҮМКІН"
"ҰҚК: "ЖИҺАДШЫЛАР ТЕРАКТ ЖАСАУЫ ӘБДЕН МҮМКІН"" | "https://abai.kz/post/46981"
TITLE: ҰҚК: "ЖИҺАДШЫЛАР ТЕРАКТ ЖАСАУЫ ӘБДЕН МҮМКІН"
URL: https://abai.kz/post/46981
META: "ҰҚК: "ЖИҺАДШЫЛАР ТЕРАКТ ЖАСАУЫ ӘБДЕН МҮМКІН"" | "https://abai.kz/post/46981"
DATE: 01.10.2016
AUTHOR(s): Абай-Ақпарат
TOTAL WORDS: 198
TEXT: ҚР Ұлттық қауіпсіздік комитеті төрағасының орынбасары Нұрғали Белісбековтың айтуынша, соңғы жылдары сан алуан террористік акциялардың алдын алу шаралары атқарылып, жүздеген адамның xалықаралық лаңкестік ұйымдарға қосылуына жол берілмеді. Дегенмен, Сириядағы әскери қақтығыстарға қатысып жатқан Қазақстан азаматтары бар. Бүгінде олардың арасында радикалды көзқарасқа бой алдырғандар аз емес. Әскери дайындығы да жоғары. Сондықтан ондай азаматтар елге қайтіп келгеннен кейін террористік акт жасауы әбден мүмкін, - деп xабарлайды Baq.kz тілшісі. Ұлттық қауіпсіздік комитетінің мәліметіне сәйкес, соңғы бес жылдың ішінде сан алуан мақсаттағы 64 террористік және экстремистік акциялардың жолы кесілді. Ал ағымдағы жылы ондай 9 әрекет әшкереленді. «Ауғанстан, Ирак пен Сириядағы әскери қақтығыстар басталғалы бері xалықаралық террористік ұйымдардың белсенділігі арта түсті. Осы уақытқа дейін террористік лагерьлерден 45 Қазақстан азаматы депортацияланды. Өз еркімен оралған адамдар да аз емес. Жалпы, бес жылдың ішінде 445 адам сотталды. Жыл басынан бері 25 адамға қатысты үкім шығарылды, тағы 50 жуық адам уақытша қамау изоляторында отыр», - дейді Н.Белісбеков "Қазіргі кезеңдегі экстремизм мен терроризмнің алдын алу мен жолын кесудің заңнамалық және институционалдық шаралары" тақырыбындағы "дөңгелек үстел" отырысы барысында. «Қазіргі кезде біз ондай адамдарды ары кетсе, 7 жылға соттай аламыз. Бұл - ең жоғарғы жаза. Сондықтан осы мәселені реттеу керек деп санаймыз», - деп атап көрсетті Н.Белісбеков. Арман Асқаров Abai.kz
